Λεύκιος Βαλέριος Κλαύδιος Ακίλιος Πρισκιλιανός Μάξιμος (ύπατος το 233)

Ο Λεύκιος Βαλέριος Κλαύδιος Ακίλιος Πρισκιλιανός Μάξιμος, λατιν.: Lucius Valerius Claudius Acilius Priscillianus [Maximus] (άκμασε τον 3ο αι.) ήταν συγκλητικός της Ρωμαϊκής Αυτοκρατορίας.

 Βιογραφία 
Ο Βαλέριος Μάξιμος, μέλος του γένους των Βαλερίων του 3ου αι., ήταν πιθανώς γιος του Λεύκιου Βαλέριου Μεσσάλα και της συζύγου του Κλαυδίας Ακιλίας Πρισκιλλιανής, όπως υποδηλώνουν ο συνδυασμός του nomina και του cognomen του. Ξεκίνησε τη σταδιοδρομία του υπηρετώντας ως sevir equitum Romanorum στην ετήσια συνεδρίαση των ιππέων. Ο πρώτος πολιτικός διορισμός του ήταν ως triumvir monetalis, ακολουθούμενος από μία τοποθέτηση ως ταμίας (quaestor) σε κάποια άγνωστη επαρχία.Mennen, pg. 124

Ακολούθησε ο διορισμός του ως quaestor urbanus, μετά τον οποίο ανέλαβε το αξίωμα του praetor tutelaris (του υπεύθυνου για θέματα κηδεμονίας). Στη συνέχεια, το 233, ο Βαλέριος Μάξιμος διορίστηκε ύπατος πρότερος μαζί με τον Γναίο Κορνήλιο Πατέρνο. Για την ανθυπατική του διοίκηση, ο Βαλέριος Μάξιμος διορίστηκε curator alvi Tiberis riparum cloacarumque sacrae urbis (υπεύθυνος για τη συντήρηση των υπονόμων και των οχθών του ποταμού Τίβερη εντός της πόλης της Ρώμης).

Το 238 ο Βαλέριος Μάξιμος ήταν ένας από τους Ιταλούς ευγενείς, που συμμετείχαν στην εξέγερση της Συγκλήτου εναντίον του Αυτοκράτορα Μαξιμίνου Β΄ Θράκα. Ίσως έπαιξε ρόλο στις διαπραγματεύσεις, κατά τις οποίες ο Γορδιανός Α΄ προσέφερε το αυτοκρατορικό αξίωμα και ήταν ο comes augusti ενός από τους αντικαταστάτες Αυτοκράτορες, του Πουπιηνού. Κατά τη διάρκεια εκείνου τού έτους ήταν επίσης ένας από τους εικοσιέξι άνδρες (vigintivirs).Mennen, pg. 126  Ακολούθησε ο διορισμός του ως curator Laurentium Lavinatium.

Προφανώς, χάνοντας την αυτοκρατορική εύνοια κατά τη διάρκεια της βασιλείας του Φιλίππου του Άραβα, ο Βαλέριος Μάξιμος ανέκτησε υψηλό πολιτικό αξίωμα κατά τη διάρκεια της βασιλείας του Αυτοκράτορα Βαλεριανού με τον διορισμό του ως επάρχου της πόλης τής Ρώμης το 255. Ακολούθησε τον επόμενο χρόνο η δεύτερη θητεία του ως υπάτου, αυτή τη φορά υπηρετώντας με τον Μάρκο Ακίλιο Γλαβρίωνα.

Ο Βαλέριος Μάξιμος είχε πιθανώς έναν γιο, τον Λεύκιο Βαλέριο Ποπλικόλα Βαλβίνο Μάξιμο, ο οποίος ήταν ύπατος το 253. 

 Παραπομπές 

 Πηγές 
 Mennen, Inge, Power and Status in the Roman Empire, AD 193-284 (2011)

Κατηγορία:Πολίαρχοι Ρώμης
Κατηγορία:Ρωμαίοι ύπατοι του 3ου αιώνα